<classify> MAHAKAMA Kuu Kanda ya Dar es Salaam imepanga Agosti 23, mwaka huu kuanza kusikiliza ombi lililowasilishwa na aliyekuwa Mbunge wa Singida Mashariki, Tundu Lissu Chadema, la kuzuia kuapishwa kwa mbunge mteule wa jimbo hilo, Miraji Mtaturu CCM.Lissu amefungua ombi hiloo dhidi ya Spika wa Bunge na Mwanasheria Mkuu wa Serikali AG Agosti 23, mwaka huu na linasikilizwa mbele ya Jaji Sirilius Matupa.Jana Jaji Matupa alisema ombi la kuzuia kuapishwa kwa Mtaturu lipo ndani ya maombi ya msingi na lina hoja nyingi za kikatiba na kisheria. Hata hivyo, alisema hajaambiwa kwamba ndani ya siku 14 zijazo kutakuwa na mkutano wa Bunge utakaohusika na uapishwaji wa mbunge huyo mteule.Awali, Wakili wa Lissu, Peter Kibatala, aliomba mwongozo wa Mahakama hiyo kama itaweza kusikiliza maombi hayo na kutoa amri ya muda ya kuzuia uapishwaji wa Mtaturu.Alidai lengo la ombi hilo ni kulinda maombi ya msingi ambayo wajibu maombi watatakiwa kuyajibu. Akijibu hoja hiyo, Wakili wa Serikali Mkuu, Vicent Tangoh, aliomba ombi hilo lisubiri kwanza kwani ni la msingi la maombi yote. Hata hivyo, Tangoh aliomba Mahakama wapewe muda wa kujibu kiapo kinzani ili wapate busara za Mwanasheria Mkuu wa Serikali.Alieleza kuwa maombi hayo yanagusa muhimili mwingine wa serikali na Bunge hivyo wanaomba muda wa kushauriana ili waandae hati ya kiapo kinzani. Kwa mujibu wa maombi hayo namba 182019, Lissu anaiomba Mahakama hiyo impe kibali cha kufungua kesi ili itoe amri ya kumtaka Spika wa Bunge ampe Lissu taarifa yake ya kumvua ubunge.Pia anaiomba Mahakama hiyo impe kibali cha kufungua kesi ili iite taarifa ya uamuzi wa Spika wa kumvua ubunge na kisha itengue na kutupilia mbali uamuzi huo kumvua ubunge.Katika hati ya dharura, Lissu anaiomba mahakama hiyo isikilize na kutoa uamuzi wa maombi yake haraka kwani vinginevyo Mtaturu ambaye Julai 19, mwaka huu alitangazwa na msimamizi wa uchaguzi wa jimbo hilo kuwa mshindi, ataapishwa kushika wadhifa huo hivyo atakuwa ameathirika kwa kuwa atapoteza haki zake zote, kinga na maslahi yake yote yanayoambatana na wadhifa wake wa ubunge.Uamuzi wa kumvua ubunge Lissu ulitangazwa na Spika Ndugai Juni 28, mwaka huu, wakati akiahirisha mkutano wa 15 wa Bunge, huku akitaja sababu mbili.Alizitaja sababu hizo kuwa ni Lissu kushindwa kuhudhuria vikao vvya Bunge kwa muda mrefu bila kumjulisha Spika kwa maandishi mahali aliko na ya pili Ni kutotoa taarifa za mali na madeni kwa mujibu wa Sheria ya Maadili ya Viongozi wa Umma.  <topic>: KITAIFA 